
CONSILIUL JUDEŢEAN
                                                                            
        
HOTĂRÂRE                                                                         
pentru completarea Anexei nr. 2 la Hotărârea Consiliului Judeţean Bistriţa-Năsăud nr. 29 din 19.10.1999 privind însușirea inventarului bunurilor care alcătuiesc domeniul public al județului Bistrița-Năsăud, cu modificările și completările ulterioare


Consiliul Judeţean Bistriţa-Năsăud, întrunit în şedinţă ordinară, în prezenţa preşedintelui şi a 29 consilieri judeţeni;
Având în vedere:
- expunerea de motive nr. IX/13081/16.09.2014 a Preşedintelui Consiliului Judeţean Bistriţa-Năsăud;
- raportul nr. IIB/13035/15.09.2014 al Direcţiei economice din cadrul Consiliului Judeţean Bistriţa-Năsăud; 
- prevederile Hotărârii Consiliului Judeţean Bistriţa-Năsăud nr. 29 din 19.10.1999 privind însuşirea bunurilor care alcătuiesc  domeniul public al judeţului Bistriţa-Năsăud;
- prevederile Hotărârii Consiliului Judeţean Bistriţa-Năsăud nr. 30 din 30.08.2001 privind completarea Hotărârii Consiliului Județean Bistrița-Năsăud nr. 29/19.10.1999;
- prevederile Hotărârii Consiliului Judeţean Bistriţa-Năsăud nr. 100 din 26.06.2013 privind însuşirea completării inventarului bunurilor care fac parte din  domeniul public al judeţului Bistriţa-Năsăud, aprobat prin Hotărârea Consiliului Judeţean Bistriţa-Năsăud nr. 29 din 19.10.1999 privind însuşirea bunurilor care alcătuiesc domeniul public al judeţului Bistriţa-Năsăud și modificată prin Hotărârea Consiliului Județean Bistrița-Năsăud nr. 30 din 30.08.2001;
- prevederile Hotărârii Consiliului Judeţean Bistriţa-Năsăud nr. 104 din 28.08.2014 privind modificarea Hotărârii Consiliului Judeţean Bistriţa-Năsăud nr. 100 din 26.06.2013 privind însuşirea completării inventarului bunurilor care fac parte din  domeniul public al judeţului Bistriţa-Năsăud, aprobat prin Hotărârea Consiliului Judeţean Bistriţa-Năsăud nr. 29 din 19.10.1999 și modificată prin Hotărârea Consiliului Județean Bistrița-Năsăud nr. 30 din 30.08.2001;
- prevederile art. 3 alin. (3), art. 21 alin. (1) și (2) din Legea nr. 213/1998 privind bunurile proprietate publică, cu modificările şi completările  ulterioare;
- prevederile art. II alin. (2) lit.  a), art. IV şi X - Anexa nr. 1 din Hotărârea Guvernului României nr. 548/1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor;
[bookmark: _GoBack]- prevederile Hotărârii Guvernului nr. 737 din 26.08.2014 privind transmiterea imobilului Vila nr. 1, situat în orașul Sângeorz-Băi, str. Trandafirilor nr. 13A, județul Bistrița-Năsăud, aflat în administrarea Consiliului Județean Bistrița-Năsăud, din domeniul public al statului în domeniul public al județului Bistrița-Năsăud;
- prevederile Legii nr. 7/1996 – Legea cadastrului şi publicităţii imobiliare, republicată, cu modificările şi completările ulterioare;
- Extrasul de Cartea Funciară nr. 27518 oraș Sângeorz-Băi, emis de Oficiul de Cadastru şi Publicitate Imobiliară Bistriţa-Năsăud – Biroul de Cadastru şi Publicitate Imobiliară Năsăud;
- Raportul  de  evaluare  a  proprietăților  imobiliare de tip rezidențial – ”Vila nr. 1, Sângeorz-Băi, nr. 109E-11-1/11.09.2014, întocmit de S.C. GRAND CORA S.R.L. Bistrița, înregistrat  la Consiliul Judeţean Bistriţa-Năsăud sub nr. IIB/13246 din 18.09.2014;
- prevederile art. 60 și art. 61 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare;
- raportul nr. IB/13542/24.09.2014 al Comisiei de administraţie;
- raportul nr. IB/13549/24.09.2014 al Comisiei economice.
În temeiul dispoziţiilor art. 91 alin. (1) lit. c), art. 97, art. 98 și art. 115 alin. (1) lit.c) din Legea nr. 215/2001 privind administraţia publică locală, republicată, cu modificările şi completările ulterioare,

HOTĂRĂŞTE:

Art.1. Se înscrie în inventarul bunurilor care aparţin domeniului public al judeţului Bistriţa-Năsăud, aprobat  prin Hotărârea Consiliului Judeţean Bistriţa-Năsăud nr. 29 din 19.10.1999, cu modificările și completările ulterioare, imobilul Vila nr. 1 Sângeorz-Băi.
Art.2. Anexa nr. 2 ”Inventarul bunurilor care aparţin domeniului public al judeţului Bistriţa-Năsăud” la Hotărârea Consiliului Judeţean Bistriţa-Năsăud nr. 29 din 19.10.1999 privind însuşirea inventarului bunurilor care alcătuiesc domeniul public al judeţului Bistriţa-Năsăud, cu modificările și completările ulterioare, se completează după cum urmează:
- după poziţia nr. 46 se introduce o nouă poziţie, poziţia nr. 47, conform Anexei care face parte integrantă din prezenta hotărâre.

Art.3. Imobilul cuprins în anexa la prezenta hotărâre nu face obiectul unor cereri de reconstituire a dreptului de proprietate privată sau de restituire, depuse în temeiul actelor normative cu caracter special privind fondul funciar, respectiv cele care reglementează regimul juridic al imobilelor preluate în mod abuziv de Statul Român în perioada 6 martie 1945 – 22 decembrie 1989, nu sunt grevate de sarcini şi nu fac obiectul vreunui litigiu.
Art.4. Prezenta hotărâre a fost adoptată cu un număr de 29 voturi «pentru».
Art.5. Cu ducerea la îndeplinire a prevederilor prezentei hotărâri se încredinţează Direcţia economică şi Direcţia administraţie locală din cadrul Consiliului Judeţean Bistriţa-Năsăud.
Art.6. Prezenta hotărâre se comunică prin grija Serviciului administraţie şi relaţii publice cu:
	- Direcţia economică;
	- Direcţia administraţie locală;
- Instituţia Prefectului judeţul Bistriţa-Năsăud.




PREŞEDINTE,
EMIL RADU MOLDOVAN

							






               		                                                            Contrasemnează:
       SECRETARUL JUDEŢULUI,
                   IOSIF REDL

